title: Komisijas Īstenošanas regula (ES) 2017/1390 (2017. gada 26. jūlijs), ar ko 272. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

text:
               27.7.2017

               LV

               Eiropas Savienības Oficiālais Vēstnesis

               L 195/11

         KOMISIJAS ĪSTENOŠANAS REGULA (ES) 2017/1390
   (2017. gada 26. jūlijs),
   ar ko 272. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida
       (1), un jo īpaši tās 7. panta 1. punkta a) apakšpunktu, 7.a panta 1. punktu un 7.a panta 5. punktu,
   tā kā:

               (1)

               Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.

               (2)

               Apvienoto Nāciju Organizācijas Drošības padomes Sankciju komiteja 2017. gada 20. jūlijā nolēma pievienot sešas personas un četras organizācijas to personu, grupu un organizāciju sarakstam, uz kurām būtu jāattiecina līdzekļu un saimniecisko resursu iesaldēšana, kā arī svītrot vienu ierakstu. Tāpēc būtu attiecīgi jāgroza Regulas (EK) Nr. 881/2002 I pielikums.

               (3)

               Lai nodrošinātu šajā regulā paredzēto pasākumu efektivitāti, tai būtu jāstājas spēkā nekavējoties,

         IR PIEŅĒMUSI ŠO REGULU.
   1. pants
   Regulas (EK) Nr. 881/2002 I pielikumu groza saskaņā ar šīs regulas pielikumu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 26. jūlijā

            Komisijas

            un tās priekšsēdētāja vārdā –

            Ārpolitikas instrumentu dienesta vadītājs

      (1)  OV L 139, 29.5.2002., 9. lpp.

      PIELIKUMS
      Regulas (EK) Nr. 881/2002 I pielikumu groza šādi:

                  1)

                  sadaļā “Fiziskās personas” pievieno šādus ierakstus:

                              a)

                                 “Alexanda Amon Kotey (alias: a) Alexe Kotey; b) Alexanda Kote). Dzimšanas datums: 13.12.1983. Dzimšanas vieta: Londona, Apvienotā Karaliste. Valstspiederība: Lielbritānijas. Pases Nr.: Lielbritānijas un Ziemeļīrijas Apvienotā Karaliste, 094477324, izdota 5.3.2005. Cita informācija: ārējā izskata apraksts: acu krāsa – tumši brūna; matu krāsa – melna; ādas krāsa – tumša. Īpašas pazīmes: bārda. Etniskā izcelsme: Ganas izcelsmes kiprietis. 7.d panta 2. punkta i) apakšpunktā minētais paziņošanas datums: 20.7.2017.”;

                              b)

                                 “Elshafee El Sheikh (alias: a) El Shafee Elsheikh; b) Alshafee El-Sheikh). Dzimšanas datums: 16.7.1988. Dzimšanas vieta: Londona, Apvienotā Karaliste. Valstspiederība: Lielbritānijas. Pases Nr.: Lielbritānijas un Ziemeļīrijas Apvienotā Karaliste, 801121547, izdota 16.6.2009. (izdevis Apvienotās Karalistes Pasu birojs, derīga līdz 16.6.2019., anulēta 2014. gada decembrī). Cita informācija: ārējā izskata apraksts: acu krāsa: tumši brūna; matu krāsa – melna; ādas krāsa – tumša. Īpašas pazīmes: bārda. Mātes vārds: Maha Elgizouli. 7.d panta 2. punkta i) apakšpunktā minētais paziņošanas datums: 20.7.2017.”;

                              c)

                                 “Muhammad Bahrum Naim Anggih Tamtomo (alias: a) Bahrun Naim; b) Anggih Tamtomo; c) Abu Rayyan; d) Abu Rayan; e) Abu Aisyah). Dzimšanas datums: 6.9.1983. Dzimšanas vieta: a) Surakarta, Indonēzija; b) Pekalongan, Indonēzija. Valstspiederība: Indonēzijas. Adrese: a) Alepo, Sīrijas Arābu Republika; b) Raka, Sīrijas Arābu Republika. 7.d panta 2. punkta i) apakšpunktā minētais paziņošanas datums: 20.7.2017.”;

                              d)

                                 “Malik Ruslanovich Barkhanoev (alias: a) Saifuddin; b) Saifuddin al-Ingushi; c) Saifuddin Ingushi). Dzimšanas datums: 14.3.1992. Dzimšanas vieta: Ordžonikidzevskajas ciems, Sunženskajas apgabals, Ingušija, Krievijas Federācija. Valstspiederība: Krievijas. Adrese: Mosula, Irāka. 7.d panta 2. punkta i) apakšpunktā minētais paziņošanas datums: 20.7.2017.”;

                              e)

                                 “Murad Iraklievich Margoshvili (alias: a) Zurab Iraklievich Margoshvili; b) Murad Akhmedovich Madayev; c) Lova Madayev; d) Abu-Muslim Al-Shishani; e) Muslim; f) Lava; g) John; h) George; i) Arthur; j) Sedoy). Dzimšanas datums: 15.1.1970. Dzimšanas vieta: Groznija, Čečenijas Republika, Krievijas Federācija. Valstspiederība: a) Krievijas; b) Gruzijas. 7.d panta 2. punkta i) apakšpunktā minētais paziņošanas datums: 20.7.2017.”;

                              f)

                                 “OMAN ROCHMAN Ustadz (alias: a) Oman Rahman; b) Abu Sulaiman Aman Abdurrahman Al-Arkhabiliy; c) Aman Abdul Rahman; d) Aman Abdurahman; e) Aman Abdurrachman; f) Oman Abdulrohman; g) Oman Abdurrahman; h) Aman Abdurrahman). Dzimšanas datums: 5.1.1972. Dzimšanas vieta: Sumedang, Indonēzija. Valstspiederība: Indonēzijas. Adrese: Pasir Putih cietums, Nusa Kambangan sala, Indonēzija. 7.d panta 2. punkta i) apakšpunktā minētais paziņošanas datums: 20.7.2017.”;

                  2)

                  sadaļā “Juridiskās personas, grupas un organizācijas” pievieno šādus ierakstus:

                              a)

                                 “HANIFA MONEY EXCHANGE OFFICE (FILIĀLE, KAS ATRODAS ALBU KAMAL, SĪRIJAS ARĀBU REPUBLIKĀ) (alias: a) Hanifah Currency Exchange; b) Hanifeh Exchange; c) Hanifa Exchange; d) Hunaifa Office; e) Hanifah Exchange Company; f) Hanifa Money Exchange Office). Adrese: Albu Kamal (Al-Bukamal), Sīrijas Arābu Republika. Cita informācija: valūtas maiņas darījumi Albu Kamal (Al-Bukamal), Sīrijas Arābu Republikā. 7.d panta 2. punkta i) apakšpunktā minētais paziņošanas datums: 20.7.2017.”;

                              b)

                                 “SELSELAT AL-THAHAB (alias: a) Silsilet al Thahab; b) Selselat al Thahab For Money Exchange; c) Silsilat Money Exchange Company; d) Silsilah Money Exchange Company; e) Al Silsilah al Dhahaba; f) Silsalat al Dhab). Adrese: a) Al-Kadhumi Complex, Al-Harthia, Bagdāde, Irāka; b) Al-Abbas Street, Karbala, Irāka. 7.d panta 2. punkta i) apakšpunktā minētais paziņošanas datums: 20.7.2017.”;

                              c)

                                 “Jaysh Khalid Ibn al Waleed (alias: a) Khalid ibn al-Walid Army; b) Liwa Shuhada al-Yarmouk; c) Harakat al-Muthanna al-Islamia). 7.d panta 2. punkta i) apakšpunktā minētais paziņošanas datums: 20.7.2017.”;

                              d)

                                 “Jund Al Aqsa (alias: a) The Soldiers of Aqsa; b) Soldiers of Aqsa; c) Sarayat Al Quds.) Adrese: a) Idlib province, Sīrijas Arābu Republika; b) Hama province, Sīrijas Arābu Republika. 7.d panta 2. punkta i) apakšpunktā minētais paziņošanas datums: 20.7.2017.”;

                  3)

                  sadaļā “Fiziskās personas” svītro šādu ierakstu:
                  “Othman Deramchi (alias Abou Youssef). Adrese: Alžīrija. Dzimšanas datums: 7.6.1954. Dzimšanas vieta: Tighennif, Alžīrija. Valstspiederība: Alžīrijas. Cita informācija: a) Itālijas nodokļu maksātāja reģistrācijas numurs: DRMTMN54H07Z301T; b) 22.8.2008. deportēts no Itālijas uz Alžīriju. c) Djamel Lounici sievas tēvs. Regulas 2.a panta 4. punkta b) apakšpunktā minētais datums: 17.3.2004.”


title: Padomes Īstenošanas regula (ES) Nr. 477/2014 ( 2014. gada 12. maijs ), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība

text:
               12.5.2014

               LV

               Eiropas Savienības Oficiālais Vēstnesis

               L 137/3

         PADOMES ĪSTENOŠANAS REGULA (ES) Nr. 477/2014
   (2014. gada 12. maijs),
   ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 269/2014 (2014. gada 17. marts) par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (1), un jo īpaši tās 14. panta 1. punktu,
   tā kā:

               (1)

               Padome 2014. gada 17. martā pieņēma Regulu (ES) Nr. 269/2014.

               (2)

               Ievērojot situācijas nopietnību, Padome uzskata, ka Regulas (ES) Nr. 269/2014 I pielikumā iekļautajam to fizisko un juridisko personu, vienību un struktūru sarakstam, kurām piemēro ierobežojošos pasākumus, būtu jāpievieno papildu personas un vienības.

               (3)

               Tāpēc attiecīgi būtu jāgroza Regulas (ES) Nr. 269/2014 I pielikums,

         IR PIEŅĒMUSI ŠO REGULU.
   1. pants
   Šīs regulas pielikumā uzskaitītās personas un vienības pievieno sarakstam, kas izklāstīts Regulas (ES) Nr. 269/2014 I pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 12. maijā

            Padomes vārdā –

            priekšsēdētājs

         C. ASHTON

      (1)  OV L 78, 17.3.2014., 6.lpp .

      PIELIKUMS

         Lēmuma 1. pantā minētais personu un vienību saraksts

                  Vārds

                  Identifikācijas informācija

                  Pamatojums

                  Sarakstā iekļaušanas datums

                  1.

                  Vyacheslav Viktorovich VOLODIN

                  Dzimis 1964. gada 4. februārīAlekseevka, Saratov
                     region.

                  Krievijas prezidenta administrācijas personāla vadītāja pirmais vietnieks. Atbildīgs par Krimas – anektētā Ukrainas reģiona – politiskās integrēšanas Krievijas Federācijā pārraudzīšanu.

                  12.5.2014

                  2.

                  Vladimir SHAMANOV

                  Dzimis 1954. gada 15. februārīBarnaul.

                  Krievijas gaisa spēku komandieris, ģenerālpulkvedis. Kā augsta līmeņa vadītājs ir atbildīgs par Krievijas gaisa spēku dislokāciju Krimā.

                  12.5.2014

                  3.

                  Vladimir Nikolaevich PLIGIN

                  Dzimis 1960. gada 19. maijāIgnatovo, Vologodsk Oblast, PSRS.

                  Domes Konstitucionālo tiesību komitejas priekšsēdētājs. Atbildīgs par to tiesību aktu pieņemšanas veicināšanu, kas saistīti ar Krievijas Federācijas īstenoto Krimas un Sevastopoles aneksiju.

                  12.5.2014

                  4.

                  Petr Grigorievich JAROSH

                  Federālā Migrācijas dienesta Krimas biroja vadītāja pienākumu izpildītājs. Atbildīgs par Krievijas pasu sistemātisku un paātrinātu izsniegšanu Krimas iedzīvotājiem.

                  12.5.2014

                  5.

                  Oleg Grigorievich KOZYURA

                  Dzimis 1962. gada 19. decembrīZaporozhye

                  Federālā Migrācijas dienesta Sevastopoles biroja vadītāja pienākumu izpildītājs. Atbildīgs par Krievijas pasu sistemātisku un paātrinātu izsniegšanu Krimas iedzīvotājiem.

                  12.5.2014

                  6.

                  Viacheslav PONOMARIOV

                  Slavjanskas pašpasludinātais mērs. Ponomarev aicināja Vladimiru Putinu ievest Krievijas bruņotos spēkus, lai aizsargātu pilsētu, un pēc tam viņam lūdza piegādāt ieročus. Ponomarev grupējumam piederošas personas ir bijušas iesaistītas cilvēku nolaupīšanā (viņi sagūstīja Ukrainas reportieri Irma Krat un Vice News reportieri Simon Ostrovsky; abi vēlāk tika atbrīvoti; viņi aizturēja militāros novērotājus, kuri rīkojās saskaņā ar EDSO Vīnes dokumentu).

                  12.5.2014

                  7.

                  Igor Mykolaiovych BEZLER

                  Dzimis 1965. gadā

                  Viens no Horļivkas pašpasludināto paramilitāro grupējumu vadītājiem. Viņš pārņēma savā kontrolē Ukrainas drošības dienesta Doņeckas reģiona biroja ēku un pēc tam ieņēma Iekšlietu ministrijas rajona pārvaldi Horļivkas pilsētā. Saskaņā ar Ukrainas Drošības dienesta informāciju ir saistīts ar Ihor Strielkov, kura vadībā viņš bija iesaistīts Horļivkas pilsētas padomes tautas deputāta Volodymyr Rybak slepkavībā.

                  12.5.2014

                  8.

                  Igor KAKIDZYANOV

                  Viens no pašpasludinātās “Doņeckas Tautas republikas” bruņoto spēku vadītājiem. Kā paziņojis viens no “Doņeckas Tautas republikas” vadītājiem Pushylin, šo spēku mērķis ir “aizsargāt Doņeckas Tautas republikas tautu un republikas teritoriālo integritāti”.

                  12.5.2014

                  9.

                  Oleg TSARIOV

                  Padomes (Rada) loceklis.Publiski aicinājis izveidot Jaunkrievijas Federālo republiku, ko veidotu Ukrainas dienvidaustrumu reģioni.

                  12.5.2014

                  10.

                  Roman LYAGIN

                  “Doņeckas Tautas republikas” Centrālās vēlēšanu komisijas vadītājs. Aktīvi organizēja 11. maija referendumu par “Doņeckas Tautas republikas” pašnoteikšanos.

                  12.5.2014

                  11.

                  Aleksandr MALYKHIN

                  “Luganskas Tautas republikas” Centrālās vēlēšanu komisijas vadītājs. Aktīvi organizēja 11. maija referendumu par “Luganskas Tautas republikas” pašnoteikšanos.

                  12.5.2014

                  12.

                  Natalia Vladimirovna POKLONSKAYA

                  Dzimusi 1980. gada 18. martāEupatoria.

                  Krimas prokurore. Aktīvi īsteno Krievijas veikto Krimas aneksiju.

                  12.5.2014

                  13.

                  Igor Sergeievich SHEVCHENKO

                  Sevastopoles prokurora pienākumu izpildītājs. Aktīvi īsteno Krievijas veikto Sevastopoles aneksiju.

                  12.5.2014

      Vienības:

                  Nosaukums

                  Identifikācijas informācija

                  Pamatojums

                  Sarakstā iekļaušanas datums

                  1.

                  PJSC CHERNOMORNEFTEGAZ

                  2014. gada 17. martā“Krimas Parlaments” pieņēma rezolūciju, kurā tas paziņoja, ka “Krimas Republikas” vārdā tiek pārņemti uzņēmumam Chernomorneftegaz piederošie aktīvi. Tādējādi Krimas “varas iestādes” šo uzņēmumu faktiski ir konfiscējušas.

                  12.5.2014

                  2.

                  FEODOSIA

                  2014. gada 17. martā“Krimas Parlaments” pieņēma rezolūciju, kurā tas paziņoja, ka “Krimas Republikas” vārdā tiek pārņemti uzņēmumam Feodosia piederošie aktīvi. Tādējādi Krimas “varas iestādes” šo uzņēmumu faktiski ir konfiscējušas.

                  12.5.2014


title: Komisijas Īstenošanas regula (ES) 2015/274 ( 2015. gada 19. februāris ), ar ko 226. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Al-Qaida tīklu

text:
               20.2.2015

               LV

               Eiropas Savienības Oficiālais Vēstnesis

               L 47/13

         KOMISIJAS ĪSTENOŠANAS REGULA (ES) 2015/274
   (2015. gada 19. februāris),
   ar ko 226. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Al-Qaida tīklu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Al-Qaida tīklu (1), un jo īpaši tās 7. panta 1. punkta a) apakšpunktu un 7.a panta 1. punktu,
   tā kā:

               (1)

               Regulas (EK) Nr. 881/2002 I pielikumā ir uzskaitītas personas, grupas un vienības, uz kurām saskaņā ar minēto regulu attiecas līdzekļu un saimniecisko resursu iesaldēšana.

               (2)

               Apvienoto Nāciju Organizācijas Drošības padomes (ANO DP) Sankciju komiteja 2015. gada 10. februārī apstiprināja vienas personas pievienošanu Al-Qaida Sankciju komitejas sarakstam, kurā iekļautas tās personas, grupas un organizācijas, uz kurām būtu jāattiecina līdzekļu un saimniecisko resursu iesaldēšana.

               (3)

               Tāpēc būtu attiecīgi jāatjaunina Regulas (EK) Nr. 881/2002 I pielikums.

               (4)

               Lai nodrošinātu šajā regulā paredzēto pasākumu efektivitāti, tai būtu jāstājas spēkā nekavējoties,

         IR PIEŅĒMUSI ŠO REGULU.
   1. pants
   Regulas (EK) Nr. 881/2002 I pielikumu groza saskaņā ar šīs regulas pielikumu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 19. februārī

            Komisijas

            un tās priekšsēdētāja vārdā –

            Ārpolitikas instrumentu dienesta vadītājs

      (1)  OV L 139, 29.5.2002., 9. lpp.

      PIELIKUMS
      Regulas (EK) Nr. 881/2002 I pielikuma sadaļā “Fiziskas personas” pievieno šādu ierakstu:

         “Denis Mamadou Gerhard

               Cuspert
             (jeb Abu Talha al-Almani). Dzimšanas datums – 18.10.1975. Dzimšanas vieta – Berlīne, Vācija. Valstspiederība – Vācijas. Valsts identifikācijas Nr. – 2550439611 (Vācijas valsts identifikācijas numurs, piešķirts Berlīnes Friedrichshain-Kreuzberg rajonā Vācijā 22.4.2010., derīgs līdz 21.4.2020.). Adrese: Karl-Marx-Str. 210, 12055, Berlīne, Vācija. Papildu informācija: a) ārējā izskata apraksts – brūnas acis; melni mati; augums 178 cm. Tetovējumi – burti BROKEN DREAMS (uz muguras) un Āfrikas ainava (uz labās rokas augšdelma); b) tēva vārds, uzvārds: Richard Luc-Giffard; c) mātes vārds, uzvārds: Sigrid Cuspert; d) atrašanās vieta – Sīrijas/Turcijas teritorija (2015. gada janvārī). Regulas 2.a panta 4. punkta b) apakšpunktā minētais paziņošanas datums: 10.2.2015.”


title: Padomes Īstenošanas regula (ES) 2017/1374 (2017. gada 25. jūlijs), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība

text:
               26.7.2017

               LV

               Eiropas Savienības Oficiālais Vēstnesis

               L 194/1

         PADOMES ĪSTENOŠANAS REGULA (ES) 2017/1374
   (2017. gada 25. jūlijs),
   ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 269/2014 (2014. gada 17. marts) par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (1), un jo īpaši tās 14. panta 1. un 3. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2014. gada 17. martā pieņēma Regulu (ES) Nr. 269/2014.

               (2)

               Padome ir pārskatījusi vienu iekļaušanu sarakstā, kas ietverts Regulas (ES) Nr. 269/2014 I pielikumā. Ieraksts par minēto personu būtu jāgroza.

               (3)

               Tāpēc attiecīgi būtu jāgroza Regulas (ES) Nr. 269/2014 I pielikums,

         IR PIEŅĒMUSI ŠO REGULU.
   1. pants
   Regulas (ES) Nr. 269/2014 I pielikumu groza tā, kā norādīts šīs regulas pielikumā.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 25. jūlijā

            Padomes vārdā –

            priekšsēdētājs

         M. MAASIKAS

      (1)  OV L 78, 17.3.2014., 6. lpp.

      PIELIKUMS
      Regulas (ES) Nr. 269/2014 I pielikumā zem virsraksta “Personas” ierakstu Nr. 92 aizstāj ar šādu:

                     Vārds

                     Identifikācijas informācija

                     Pamatojums

                     Sarakstā iekļaušanas datums

                     “92.

                        Arkady Romanovich ROTENBERG,

                        Arkadii Romanovich ROTENBERG

                     (Аркадий Романович РОТЕНБЕРГ)

                     Dzimšanas datums: 15.12.1951.
                     Dzimšanas vieta: Leningrad (Saint Petersburg).

                     Krievijas uzņēmējs, kuram ir ciešas personiskās saites ar prezidentu Putinu. Kopš 2014. gada marta Rotenberg vai viņa uzņēmumi ir saņēmuši tiesības slēgt valsts līgumus par kopējo summu vairāk nekā USD 7 miljardi. Rotenberg 2015. gadā bija pēc vērtības sarindotu valdības līgumu ikgadējā saraksta pirmajā pozīcijā pēc tam, kad Krievijas valdība viņam bija piešķīrusi tiesības slēgt līgumus 555 miljardu rubļu apmērā. Daudzos no šiem gadījumiem līgumu slēgšanas tiesības tika piešķirtas bez oficiālas konkursa procedūras. 2015. gada 30. janvārī premjerministrs Dmitrijs Medvedevs parakstīja dekrētu, ar kuru Rotenberg uzņēmumam Stroygazmontazh tika piešķirtas tiesības slēgt valsts līgumu par Kerčas tilta būvniecību no Krievijas uz nelikumīgi anektēto Krimas Autonomo Republiku. Ar šiem līgumiem viņš ir guvis finansiālu labumu no Krievijas lēmumu pieņēmējiem, kas ir atbildīgi par Krimas aneksiju vai Ukrainas austrumdaļas destabilizāciju.
                     Viņam pieder uzņēmums Stroygazmontazh, kuram ir piešķirtas tiesības slēgt valsts līgumu par Kerčas tilta būvniecību no Krievijas uz nelikumīgi anektēto Krimas Autonomo Republiku, tādējādi konsolidējot tās integrāciju Krievijas Federācijā, kas savukārt vēl vairāk grauj Ukrainas teritoriālo integritāti. Tāpat 2017. gada janvārī Stroygazmontazh tika piešķirtas tiesības slēgt valsts līgumu 17 miljardu rubļu vērtībā par dzelzceļa līnijas būvniecību uz Kerčas tilta, kas atkal vēl vairāk grauj Ukrainas teritoriālo integritāti.
                     Viņš ir izdevniecības Prosvescheniye valdes priekšsēdētājs; šī izdevniecība īstenoja projektu “To the Children of Russia: Address – Crimea” – sabiedrisko attiecību kampaņu, kuras mērķis bija pārliecināt bērnus Krimā, ka viņi tagad ir Krievijas pilsoņi, kas dzīvo Krievijā, un līdz ar to tā atbalsta Krievijas valdības politiku integrēt Krimu Krievijā.

                     30.7.2014.”


title: Komisijas Īstenošanas regula (ES) 2017/1476 (2017. gada 11. augusts) par atsevišķu preču klasifikāciju kombinētajā nomenklatūrā

text:
                  17.8.2017

                  LV

                  Eiropas Savienības Oficiālais Vēstnesis

                  L 211/3

            KOMISIJAS ĪSTENOŠANAS REGULA (ES) 2017/1476
      (2017. gada 11. augusts)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
      tā kā:

                  (1)

                  Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.

                  (2)

                  Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                  (3)

                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                  (4)

                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

                  (5)

                  Šajā regulā paredzētie pasākumi ir saskaņā ar Muitas kodeksa komitejas atzinumu,

            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 11. augustā

               Komisijas

               un tās priekšsēdētāja vārdā –

               Nodokļu politikas un muitas savienības ģenerāldirektorāta

               ģenerāldirektors

            Stephen QUEST

         (1)  OV L 269, 10.10.2013., 1. lpp.

         (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

         PIELIKUMS

                     Preču apraksts

                     Klasifikācija (KN kods)

                     Pamatojums

                     (1)

                     (2)

                     (3)

                     Izstrādājums (tā dēvētā “LED zobārstniecības lampa”), kas izgatavots no dažādiem materiāliem, piemēram, stikla, plastmasas un dažādiem metāliem un ietver vairākas gaismas diodes (LED). Tas ir pievienots grozāmam statīvam. Šo grozāmo statīvu var piestiprināt vai nu pie zobārstniecības krēsla, vai arī, piemēram, pie zobārstniecības kabineta sienas vai griestiem.
                     Tas ir paredzēts, lai izgaismotu mutes dobumu zobu ārstēšanas laikā. Izstarotās gaismas līmenis, krāsa un veids ir īpaši pielāgoti izmantošanai zobārstniecībā.
                     Sk. attēlu (*1)

                     9405 40 99

                     Klasifikācija noteikta, ievērojot kombinētās nomenklatūras 1., 3.c) un 6. vispārīgo interpretācijas noteikumu un KN kodu 9405 , 9405 40  un 9405 40 99  formulējumu.
                     Izstrādājuma klasificēšana pozīcijā 9018  pie medicīnas instrumentiem vai ierīcēm ir izslēgta, jo šajā pozīcijā neietilpst pilnīgu zobārstniecības iekārtu konkrēti priekšmeti (piemēram, bezēnu lampas), ja tie tiek uzrādīti atsevišķi; šie priekšmeti ir klasificējami to attiecīgajās pozīcijās (sk. arī Harmonizētās sistēmas (HS) skaidrojumus par pozīciju 9018 , II daļu, ii) punktu un II daļā norādīto izņēmumu).
                     Izstrādājumam ir tādas pašas īpašības un dizains kā elektriskajai lampai / apgaismes piederumam, kas uzskaitīti pozīcijā 9405 , kurā ietver specializētas elektriskās lampas un apgaismes piederumus, kas var būt veidoti no jebkāda materiāla un izmantot jebkādu gaismas avotu (sk. arī HS skaidrojumus par pozīciju 9405 , I daļu).
                     Tādējādi šis izstrādājums, kas sastāv no dažādiem materiāliem, no kuriem neviens tam nepiešķir tā pamatīpašības, ir klasificējams ar KN kodu 9405 40 99  pie citādām elektriskajām lampām un apgaismes piederumiem, kas veidoti no materiāliem, kas nav plastmasa.

            (*1)  Attēls pievienots tikai informācijai.


title: Komisijas Īstenošanas regula (ES) Nr. 554/2012 ( 2012. gada 19. jūnijs ) par atsevišķu preču klasifikāciju kombinētajā nomenklatūrā

text:
               27.6.2012

               LV

               Eiropas Savienības Oficiālais Vēstnesis

               L 166/20

         KOMISIJAS ĪSTENOŠANAS REGULA (ES) Nr. 554/2012
   (2012. gada 19. jūnijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

               (4)

               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 19. jūnijā

            Komisijas un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.

      (2)  OV L 302, 19.10.1992., 1. lpp.

      PIELIKUMS

                  Preču apraksts

                  Klasifikācija
                  (KN kods)

                  Pamatojums

                  (1)

                  (2)

                  (3)

                  Dekoratīvs zars, kas sastāv no mākslīgiem ziediem (puansētijām), lapām un augļiem (skujām un ogām). Tas ir izgatavots no brokāta, plastmasas un metāla stieples.
                  Izstrādājums izmantojams par sveces rotājumu. To uzrāda bez sveces un svečtura.

                      (1) Sk. attēlu.

                  6702 90 00

                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 6702 un 6702 90 00 formulējumu.
                  Zars nav uzskatāms par pozīcijas 9505 svētku izstrādājumu, jo tas nav konstruēts un izgatavots tikai kā svētku izstrādājums un netiek par tādu atzīts. Tam nav apdrukas, rotājumu, simbolu un gravējumu, un līdz ar to tas nav paredzēts lietošanai konkrētos svētkos (sk. arī KN skaidrojumus par pozīciju 9505).
                  Tādējādi to nav iespējams klasificēt pozīcijā 9505 pie svētku izstrādājumiem.
                  Tāpēc tas ir klasificējams ar KN kodu 6702 90 00 kā no mākslīgiem ziediem, lapām un augļiem izgatavots izstrādājums no citiem materiāliem.

         (1)  Attēls pievienots tikai informācijai.


title: Komisijas Īstenošanas regula (ES) Nr. 1204/2011 ( 2011. gada 18. novembris ) par atsevišķu preču klasifikāciju kombinētajā nomenklatūrā

text:
               23.11.2011

               LV

               Eiropas Savienības Oficiālais Vēstnesis

               L 305/14

         KOMISIJAS ĪSTENOŠANAS REGULA (ES) Nr. 1204/2011
   (2011. gada 18. novembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāparedz pasākumi attiecībā uz šās regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnībā vai daļēji balstās uz to vai pievieno tai kādas papildu apakšnodaļas un ir izveidota ar īpašiem Savienības noteikumiem.

               (3)

               Šās regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīts minētās tabulas 2. ailē, atbilstīgi 3. ailē noteiktajam pamatojumam.

               (4)

               Ir lietderīgi paredzēt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šās regulas noteikumiem, šās izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).

               (5)

               Muitas kodeksa komiteja nav sniegusi atzinumu tās priekšsēdētāja noteiktajā termiņā,

         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 18. novembrī

            Komisijas un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.

      (2)  OV L 302, 19.10.1992., 1. lpp.

      PIELIKUMS

                  Preču apraksts

                  Klasifikācija
                  (KN kods)

                  Pamatojums

                  (1)

                  (2)

                  (3)

                              1.

                              Pārnēsājama, nomaināma ierīce, kas sastāv no "flash" lampas, lēcas, palaišanas pogas un indikatorgaismas (zināma kā "rokas ierīce ar intensīvu gaismas pulsāciju (IPL)").
                              Ierīce ģenerē intensīvas pulsācijas gaismu dažādos pulsācijas platumos līdz pat 100 ms, viļņu garumu 650-1 200 nm, tās gaismas staru kūļa izmērs ir 16 x 46 mm un maksimālā fluence 45 J/cm2.
                              Ierīce darbojas tikai kopā ar mašīnu ("pamatierīci"), no kuras tā saņem enerģiju, vadības signālus un dzesēšanas šķidrumu. "Pamatierīce" sastāv no barošanas avota, vadības bloka ar displeju un dzesēšanas vienības, un tā spēj darboties kopā ar "lāzera rokas ierīcēm".
                              Savienojot ar "pamatierīci", šo ierīci izmanto konkrētās kosmētiskās procedūrās, piemēram, permanentai apmatojuma likvidēšanai.

                  8543 90 00

                  Klasifikācija noteikta pēc kombinētās nomenklatūras interpretācijas 1. un 6. vispārīgā noteikuma, XVI sadaļas 2.b piezīmes un KN koda 8543 un 8543 00 90 formulējuma.
                  Tā kā intensīvās pulsācijas gaisma, ko ģenerē "flash" lampa, nav lāzera stars, klasifikācija pozīcijā 9013 kā lāzers nav iespējama.
                  Ņemot vērā ierīces specifiku un objektīvās īpašības, proti, tās elektronisko uzbūvi, ierīce nav līdzīga maināmam instrumentam (sk. XVI sadaļas 1.o piezīmi). Ierīce, kad tā savienota ar "pamatierīci", ir identificējama kā darba mašīna, kas veic atsevišķu funkciju, kas citur 85. nodaļā nav minēta vai iekļauta.
                  Ierīce ir svarīga mašīnas darbībai, jo bez tās mašīna nevar darboties.
                  Tādējādi ierīce klasificējama ar KN kodu 8543 90 00 kā citu elektrisko mašīnu un iekārtu daļa ar atsevišķām funkcijām, kas citur 85. nodaļā nav minētas vai iekļautas.

                              2.

                              Pārnēsājama, nomaināma ierīce, kas sastāv no cietā lāzera, lēcas, staru kūļa izmēra izvēles slēdža un palaišanas pogas (zināma kā "lāzera rokas ierīce").
                              Ierīce ģenerē lāzergaismu dažādos pulsācijas platumos līdz pat 100 ms, viļņu garumu 1 064 nm, tai ir pielāgojami staru kūļu izmēri ar diametru 1,5, 3, 6 un 9 mm un maksimālā fluence 700 J/cm2.
                              Tā darbojas tikai kopā ar mašīnu ("pamatierīci"), no kuras tā saņem enerģiju, vadības signālus un dzesēšanas šķidrumu. "Pamatierīce" sastāv no barošanas avota, vadības bloka ar displeju un dzesēšanas vienības, un tā spēj darboties kopā ar "rokas ierīci ar intensīvo gaismas pulsāciju (IPL)".
                              Savienojot ar "pamatierīci", šo ierīci īpaši izmanto kāju vēnu kosmētiskās apstrādes procedūrās.

                  8543 90 00

                  Klasifikācija noteikta pēc kombinētās nomenklatūras interpretācijas 1. un 6. vispārīgā noteikuma, XVI sadaļas 2.b piezīmes un KN koda 8543 un 8543 90 00 formulējuma.
                  Tā kā lāzers ir īpaši paredzēts lāzergaismas ģenerēšanai ar konkrētu pulsācijas platumu un staru kūļu izmēriem, ierīce ir pielāgota īpašu funkciju veikšanai. Ierīce, kad tā savienota ar "pamatierīci", ir identificējama kā darba mašīna, kas veic atsevišķu funkciju, kas citur 85. nodaļā nav minēta vai iekļauta.
                  Tāpēc klasifikācija pozīcijā 9013 kā lāzers nav iespējama (sk. arī KN skaidrojumu par pozīciju 9013 (2), ceturtā daļa).
                  Ņemot vērā ierīces specifiku un objektīvās īpašības, proti, tās elektronisko uzbūvi, ierīce nav līdzīga maināmam instrumentam (sk. XVI sadaļas 1.o piezīmi).
                  Ierīce ir svarīga mašīnas darbībai, jo bez tās mašīna nevar darboties.
                  Tādējādi ierīce klasificējama ar KN kodu 8543 90 00 kā citu elektrisko mašīnu un iekārtu daļa ar atsevišķām funkcijām, kas citur 85. nodaļā nav minētas vai iekļautas.


title: Komisijas Īstenošanas regula (ES) Nr. 586/2014 ( 2014. gada 2. jūnijs ), ar ko paredz atkāpi no Padomes Regulas (EK) Nr. 1967/2006 attiecībā uz aizliegumu zvejot virs aizsargājamām dzīvotnēm un minimālo attālumu no krasta un minimālo dziļumu, kas jāievēro kuģiem, kuri zvejo ar gangui tipa trali, noteiktos Francijas (Provansas–Alpu–Kotdazīras) teritoriālajos ūdeņos

text:
               3.6.2014

               LV

               Eiropas Savienības Oficiālais Vēstnesis

               L 164/10

         KOMISIJAS ĪSTENOŠANAS REGULA (ES) Nr. 586/2014
   (2014. gada 2. jūnijs),
   ar ko paredz atkāpi no Padomes Regulas (EK) Nr. 1967/2006 attiecībā uz aizliegumu zvejot virs aizsargājamām dzīvotnēm un minimālo attālumu no krasta un minimālo dziļumu, kas jāievēro kuģiem, kuri zvejo ar gangui tipa trali, noteiktos Francijas (Provansas–Alpu–Kotdazīras) teritoriālajos ūdeņos
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 21. decembra Regulu (EK) Nr. 1967/2006, kas attiecas uz Vidusjūras zvejas resursu ilgtspējīgas izmantošanas pārvaldības pasākumiem (1), un jo īpaši tās 4. panta 5. punktu un 13. panta 5. un 10. punktu,
   tā kā:

               (1)

               Regulas (EK) Nr. 1967/2006 4.panta 1. punkts aizliedz zvejot ar traļiem, dragām, riņķvadiem, laivas velkamiem vadiem, no krasta velkamiem vadiem vai līdzīgiem zvejas rīkiem virs jūraszāļu audzēm, jo īpaši Posidonia oceanica vai citu jūras fanerogāmo augu audzēm.

               (2)

               Komisija var pieļaut atkāpi no Regulas (EK) Nr. 1967/2006 4. panta 1. punktā noteiktā aizlieguma, ja ir izpildīti 4. panta 5. punkta nosacījumi.

               (3)

               Ar Regulas (EK) Nr. 1967/2006 13. panta 1. punktu velkamos zvejas rīkus ir aizliegts izmantot līdz trīs jūras jūdžu attālumā no krasta vai līdz 50 m izobātai, ja tāds dziļums sasniegts tuvāk pie krasta.

               (4)

               Pēc dalībvalsts lūguma Komisija var pieļaut atkāpi no Regulas (EK) Nr. 1967/2006 13. panta 1. punktā noteiktā aizlieguma, ja ir izpildīti 13. panta 5. un 9. punkta nosacījumi.

               (5)

               Komisija 2011. gada 18. maijā saņēma Francijas lūgumu piemērot atkāpi no minētās regulas 4. panta 1. punkta pirmās daļas, 13. panta 1. punkta pirmās daļas un 13. panta 2. punkta attiecībā uz kuģiem, kuri zvejo ar gangui tipa trali, noteiktos jūras apgabalos, kas atrodas Francijas teritoriālajos ūdeņos, virs Posidonia oceanica jūraszāļu audzēm un līdz trīs jūras jūdžu attālumā no krasta neatkarīgi no ūdens dziļuma.

               (6)

               Francija sniedza jaunākos zinātniskos un tehniskos pamatojumus atkāpes piemērošanai.

               (7)

               Zivsaimniecības zinātnes, tehnikas un ekonomikas komiteja (ZZTEK) 2011. gada 11.–15. jūlija plenārsēdē izvērtēja Francijas iesniegto lūgumu par minēto atkāpi un ar to saistīto pārvaldības plāna projektu.

               (8)

               Francijas lūgtā atkāpe atbilst Regulas (EK) Nr. 1967/2006 4. panta 5. punkta un 13. panta 5. un 9. punkta nosacījumiem.

               (9)

               Šis lūgums attiecas uz kuģiem, kuru lielākais garums ir mazāks par vai vienāds ar 12 metriem un dzinēja jauda ir mazāka par vai vienāda ar 85 kW un kuri zvejo ar velkamiem grunts zvejas rīkiem Posidonia audzēs, saskaņā ar Regulas (EK) Nr. 1967/2006 4. panta 5. punkta pirmo daļu.

               (10)

               Attiecīgās zvejas darbības skar aptuveni 27,5 % platības, ko sedz Posidonia oceanica jūraszāļu audzes un uz ko attiecas pārvaldības plāns, un 9 % jūraszāļu audžu Francijas teritoriālajos ūdeņos atbilstoši prasībām, kas noteiktas Regulas (EK) Nr. 1967/2006 4. panta 5. punkta pirmās daļas ii) un iii) punktā.

               (11)

               Pastāv zināmi ģeogrāfiskie ierobežojumi, proti, kontinentālā šelfa nelielā platība.

               (12)

               Zvejai nav būtiskas ietekmes uz jūras vidi.

               (13)

               Francijas lūgtā atkāpe ietekmē nelielu kuģu skaitu, proti, tikai 36 kuģus.

               (14)

               Zvejā, ko veic ar gangui tipa trali, daudzās dažādās mērķsugas ir ekoloģiskās nišas sugas; šajā zvejniecībā raksturīgo nozvejas sastāvu, jo īpaši sugu skaita ziņā, nevar panākt ne ar vienu citu zvejas rīku. Tāpēc zveju nevar veikt ar citiem zvejas rīkiem.

               (15)

               Pārvaldības plāns garantē, ka nākotnē netiks palielināta zvejas piepūle, jo zvejas atļaujas tiks izdotas tikai konkrētiem 36 kuģiem, kuru kopējā zvejas piepūle ir 1 745 kW un kuriem Francija jau ir atļāvusi zvejot.

               (16)

               Šis lūgums attiecas uz kuģiem, kuri šajā zvejniecībā darbojas ilgāk nekā piecus gadus un saskaņā ar pārvaldības plānu, kuru Francija pieņēmusi 2014. gada 15. aprīlī (2) atbilstīgi Regulas (EK) Nr. 1967/2006 19. panta 2. punktam.

               (17)

               Šie kuģi ir iekļauti sarakstā, kas paziņots Komisijai saskaņā ar Regulas (EK) Nr. 1967/2006 13. panta 9. punktu.

               (18)

               Attiecīgās zvejas darbības ir saskaņā ar Regulas (EK) Nr. 1967/2006 4. pantu, 8. panta 1. punkta h) apakšpunktu un 9. panta 3. punktu.

               (19)

               Attiecīgās zvejas darbības atbilst datu reģistrēšanas prasībām, kas izklāstītas Padomes Regulas (EK) Nr. 1224/2009 (3) 14. pantā.

               (20)

               Attiecīgās zvejas darbības neietekmē tādu kuģu darbības, kas izmanto citus zvejas rīkus, nevis traļus, zvejas vadus vai līdzīgus velkamos zvejas rīkus.

               (21)

               Tādu kuģu darbība, kas zvejo ar gangui tipa trali, ir reglamentēta Francijas sagatavotajā pārvaldības plānā, lai nodrošinātu, ka Regulas (EK) Nr. 1967/2006 III pielikumā minēto sugu nozveja ir minimāla.

               (22)

               Kuģi zvejai ar gangui tipa trali netiek izmantoti galvkāju zvejai.

               (23)

               Francijas sagatavotais pārvaldības plāns ietver zvejas darbību uzraudzības pasākumus, kā paredzēts Regulas (EK) Nr. 1967/2006 4. panta 5. punkta piektajā daļā un 13. panta 9. punkta trešajā daļā.

               (24)

               Tāpēc lūgtās atkāpes būtu jāpiešķir.

               (25)

               Francijai noteiktā laikā un saskaņā ar Francijas sagatavotajā pārvaldības plānā paredzēto uzraudzības plānu būtu jāsniedz Komisijai attiecīgs ziņojums.

               (26)

               Būtu jānosaka atkāpes piemērošanas ilguma ierobežojums, lai varētu nodrošināt tūlītējus koriģējošus pārvaldības pasākumus, ja Komisijai iesniegtajā ziņojumā atklātos slikts izmantotā krājuma saglabāšanās stāvoklis, un vienlaikus radītu iespēju savākt pilnīgākus zinātniskos datus, kuri kļūtu par uzlabota pārvaldības plāna pamatu.

               (27)

               Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,

         IR PIEŅĒMUSI ŠO REGULU.
   1. pants
   Atkāpes
   Regulas (EK) Nr. 1967/2006 4. panta 1. punktu un 13. panta 1. un 2. punktu nepiemēro Francijas teritoriālajos ūdeņos, kas pieguļ Provansas–Alpu–Kotdazīras reģiona krastam, attiecībā uz kuģiem, kuri zvejo ar gangui tipa trali un:

               a)

               kuru reģistrācijas numurs ir minēts Francijas sagatavotajā pārvaldības plānā;

               b)

               kuri šajā zvejniecībā darbojas ilgāk nekā piecus gadus un kuriem nākotnē netiks palielināta zvejas piepūle; un

               c)

               kuri ir zvejas atļaujas turētāji un darbojas saskaņā ar pārvaldības plānu, ko Francija pieņēmusi atbilstīgi Regulas (EK) Nr. 1967/2006 19. panta 2. punktam.

         2. pants
   Uzraudzības plāns un ziņojums
   Francija trīs gadu laikā pēc šīs regulas stāšanās spēkā iesniedz Komisijai ziņojumu, kas sagatavots saskaņā ar uzraudzības plānu, kurš paredzēts 1. panta c) punktā minētajā pārvaldības plānā.
   3. pants
   Stāšanās spēkā un piemērošanas periods
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro līdz 2017. gada 6. jūnijam.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 2. jūnijā

            Komisijas vārdā –

            priekšsēdētājs

         José Manuel BARROSO

      (1)  OV L 36, 8.2.2007., 6. lpp.

      (2)  JORF Nr. 0101, 2014. gada 30. aprīlis, 7452. lpp.

      (3)  Padomes 2009. gada 20. novembra Regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (OV L 343, 22.12.2009., 1. lpp.).


title: Komisijas Īstenošanas regula (ES) Nr. 1140/2012 ( 2012. gada 28. novembris ), ar ko apstiprina specifikācijas grozījumus, kuri nav maznozīmīgi, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [ Coppia Ferrarese (AĢIN)]

text:
               4.12.2012

               LV

               Eiropas Savienības Oficiālais Vēstnesis

               L 332/8

         KOMISIJAS ĪSTENOŠANAS REGULA (ES) Nr. 1140/2012
   (2012. gada 28. novembris),
   ar ko apstiprina specifikācijas grozījumus, kuri nav maznozīmīgi, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [Coppia Ferrarese (AĢIN)]
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 7. panta 4. punkta pirmo daļu,
   tā kā:

               (1)

               Saskaņā ar Regulas (EK) Nr. 510/2006 9. panta 1. punkta pirmo daļu Komisija izvērtēja Itālijas pieteikumu specifikācijas grozījumu apstiprināšanai attiecībā uz aizsargāto ģeogrāfiskās izcelsmes nosaukumu “Coppia Ferrarese”, kas reģistrēts saskaņā ar Komisijas Regulu (EK) Nr. 2400/96 (2), kurā grozījumi izdarīti ar Regulu (EK) Nr. 2036/2001 (3).

               (2)

               Ņemot vērā to, ka attiecīgie grozījumi nav maznozīmīgi Regulas (EK) Nr. 510/2006 9. panta nozīmē, Komisija, piemērojot minētās regulas 6. panta 2. punkta pirmo daļu, grozījumu pieteikumu ir publicējusi Eiropas Savienības Oficiālajā Vēstnesī
                   (4). Komisijai nav iesniegts neviens paziņojums par iebildumiem saskaņā ar Regulas (EK) Nr. 510/2006 7. pantu, tāpēc šie grozījumi ir jāapstiprina,

         IR PIEŅĒMUSI ŠO REGULU.
   1. pants
   Ar šo apstiprina specifikācijas grozījumus, kas publicēti Eiropas Savienības Oficiālajā Vēstnesī attiecībā uz šīs regulas pielikumā minēto nosaukumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 28. novembrī

            Komisijas un tās priekšsēdētāja vārdā –

            Komisijas loceklis

         Dacian CIOLOȘ

      (1)  OV L 93, 31.3.2006., 12. lpp.

      (2)  OV L 327, 18.12.1996., 11. lpp.

      (3)  OV L 275, 18.10.2001., 9. lpp.

      (4)  OV C 75, 14.3.2012., 13. lpp.

      PIELIKUMS
      Līguma I pielikumā uzskaitītie lauksaimniecības produkti, kas paredzēti lietošanai pārtikā:

         2.4. grupa.   Maize, mīklas izstrādājumi, kūkas, konditorejas izstrādājumi, cepumi un citi maizes un konditorejas izstrādājumi

      ITĀLIJA

         Coppia Ferrarese (AĢIN)


title: Komisijas Īstenošanas regula (ES) 2015/52 ( 2015. gada 14. janvāris ), ar ko groza Īstenošanas regulu (ES) Nr. 686/2012 attiecībā uz ziņotāju dalībvalsti par darbīgo vielu mekopropu-P  Dokuments attiecas uz EEZ

text:
               15.1.2015

               LV

               Eiropas Savienības Oficiālais Vēstnesis

               L 9/27

         KOMISIJAS ĪSTENOŠANAS REGULA (ES) 2015/52
   (2015. gada 14. janvāris),
   ar ko groza Īstenošanas regulu (ES) Nr. 686/2012 attiecībā uz ziņotāju dalībvalsti par darbīgo vielu mekopropu-P
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 19. pantu,
   tā kā:

               (1)

               Saskaņā ar Komisijas Īstenošanas regulu (ES) Nr. 686/2012 (2) katras darbīgās vielas novērtēšanu uztic ziņotājai dalībvalstij un otrajai ziņotājai dalībvalstij. Pēc pieteikuma iesniedzēja lūguma un vienojoties ar attiecīgajām dalībvalstīm, tiek uzskatīts par nepieciešamu mainīt ziņotāju dalībvalsti par mekopropu-P, tajā pašā laikā ievērojot līdzsvaru attiecībā uz atbildības un darba sadali starp dalībvalstīm. Atjaunošanas procedūras nolūkos no šā brīža mekopropa-P novērtēšana būtu jāuztic Apvienotajai Karalistei.

               (2)

               Tāpēc būtu attiecīgi jāgroza Īstenošanas regula (ES) Nr. 686/2012.

               (3)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 686/2012 pielikumā ierakstu par darbīgo vielu mekopropu-P aizstāj ar šādu:

                  Darbīgā viela

                  Ziņotāja dalībvalsts

                  Otrā ziņotāja dalībvalsts

                  “Mekoprops-P

                  AK

                  IE”

   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   Šī regula uzliek saistības kopumā un ir tieši piemērojama visās dalībvalstīs.

      Briselē, 2015. gada 14. janvārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  Komisijas 2012. gada 26. jūlija Īstenošanas regula (ES) Nr. 686/2012, ar ko atjaunošanas procedūras nolūkos dalībvalstīm sadala tādu darbīgo vielu novērtēšanu, kuru apstiprinājums beidzas ne vēlāk kā 2018. gada 31. decembrī (OV L 200, 27.7.2012., 5. lpp.).


title: Komisijas Īstenošanas regula (ES) 2017/220 (2017. gada 8. februāris), ar ko pēc daļējas starpposma pārskatīšanas, kas veikta, ievērojot Eiropas Parlamenta un Padomes Regulas (ES) 2016/1036 11. panta 3. punktu, groza Padomes Īstenošanas regulu (ES) Nr. 1106/2013, ar kuru nosaka galīgo antidempinga maksājumu konkrētu Indijas izcelsmes nerūsējošā tērauda stiepļu importam

text:
               9.2.2017

               LV

               Eiropas Savienības Oficiālais Vēstnesis

               L 34/21

         KOMISIJAS ĪSTENOŠANAS REGULA (ES) 2017/220
   (2017. gada 8. februāris),
   ar ko pēc daļējas starpposma pārskatīšanas, kas veikta, ievērojot Eiropas Parlamenta un Padomes Regulas (ES) 2016/1036 11. panta 3. punktu, groza Padomes Īstenošanas regulu (ES) Nr. 1106/2013, ar kuru nosaka galīgo antidempinga maksājumu konkrētu Indijas izcelsmes nerūsējošā tērauda stiepļu importam
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2016. gada 8. jūnija Eiropas Parlamenta un Padomes Regulu (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (1) (“pamatregula”), un jo īpaši tās 11. panta 3. punktu,
   tā kā:
   1.   PROCEDŪRA

   1.1.   Iepriekšējās izmeklēšanas un spēkā esošie pasākumi

               (1)

               Padome ar Īstenošanas regulu (ES) Nr. 861/2013 (2) noteica galīgo kompensācijas maksājumu konkrētu Indijas izcelsmes nerūsējošā tērauda stiepļu importam.

               (2)

               Padome ar Īstenošanas regulu (ES) Nr. 1106/2013 (3) noteica galīgo antidempinga maksājumu konkrētu Indijas izcelsmes nerūsējošā tērauda stiepļu importam (“sākotnējā izmeklēšana”).

               (3)

               Minētie antidempinga pasākumi ar Komisijas Īstenošanas regulu (ES) 2015/1483 (4) tika grozīti 2015. gada septembrī pēc atkārtotas absorbcijas izmeklēšanas, kas veikta saskaņā ar Padomes Regulas (EK) Nr. 1225/2009 (5) 12. pantu.

               (4)

               Antidempinga maksājums, kas patlaban piemērojams Venus Wire Industries Pvt. Ltd importam, ir 9,4 % (patlaban piemērojamā dempinga starpība ir 12,4 % mīnus kompensācijas maksājums 3 %) un Garg Inox Ltd importam – 8,4 % (patlaban piemērojamā dempinga starpība ir 11,8 % mīnus kompensācijas maksājums 3,4 %). Antidempinga maksājums, ko patlaban piemēro to Indijas ražotāju eksportētāju importam, kuri nesadarbojās sākotnējā izmeklēšanā, ir 12,5 % (dempinga starpība 16,2 % mīnus kompensācijas maksājums 3,7 %).

         1.2.   Pieprasījums veikt daļēju starpposma pārskatīšanu

               (5)

               Komisija saņēma divus pieprasījumus veikt spēkā esošo antidempinga pasākumu daļēju starpposma pārskatīšanu, kuras tvērumā ietilptu tikai dempinga pārbaude.

               (6)

               Vienu pārskatīšanas pieprasījumu iesniedza Venus grupa (“Venus”), ražotāju eksportētāju grupa Indijā (“attiecīgā valsts”). Venus grupā ietilpst uzņēmumi: Venus Wire Industries Pvt. Ltd, Precision Metals, Hindustan Inox. Ltd, Sieves Manufacturer India, Pvt. Ltd un saistītais importētājs Venus Edelstahl GmbH.

               (7)

               Otru pārskatīšanas pieprasījumu iesniedza Garg Inox Ltd (“Garg”), ražotājs eksportētājs Indijā. Venus un Garg kopā dēvēti “pieprasījuma iesniedzēji”.

               (8)

               Pieprasījuma iesniedzēji apgalvo, ka apstākļi, uz kuru pamata noteikti antidempinga pasākumi, ir mainījušies un ka šīs pārmaiņas ir noturīgas. Pieprasījuma iesniedzēji ir snieguši pirmšķietamus pierādījumus tam, ka kaitējumu izraisošā dempinga neitralizēšanai noteikt pasākumus pašreizējā apmērā vairs nav nepieciešams.

         1.3.   Daļējas starpposma pārskatīšanas sākšana

               (9)

               Pēc dalībvalstu informēšanas konstatējusi, ka ir pietiekami pierādījumi tam, lai būtu pamats sākt daļēju starpposma pārskatīšanu, kas ietvertu tikai dempinga pārbaudi attiecībā uz pieprasījuma iesniedzējiem, Komisija ar Eiropas Savienības Oficiālajā vēstnesī2015. gada 11. decembrī publicēto paziņojumu (6) darīja zināmu, ka saskaņā ar 11. panta 3. punktu Regulā (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis, sāk daļēju starpposma pārskatīšanu, kuras tvērumā ietilpst tikai dempinga pārbaude attiecībā uz pieprasījuma iesniedzējiem.

         1.4.   Izmeklēšana

               (10)

               Lai iegūtu informāciju, kas vajadzīga izmeklēšanā, Komisija ražotājam eksportētājam, uz kuru attiecās izmeklēšana, nosūtīja anketu un noteiktajā termiņā saņēma atbildi.

               (11)

               Komisija pieprasīja un pārbaudīja visu informāciju, ko tā uzskatīja par vajadzīgu dempinga konstatēšanai. Pārbaudes apmeklējumi saskaņā ar pamatregulas 16. pantu tika veikti šādu uzņēmumu telpās:

                           —

                              Venus Wire Industries Pvt. Ltd, Mumbai, Maharasthra, Indija,

                           —

                              Precision Metals, Mumbai, Maharasthra, Indija,

                           —

                              Hindustan Inox. Ltd, Mumbai, Maharasthra, Indija,

                           —

                              Venus Edelstahl GmbH, Hagen, Vācija,
                           un

                           —

                              Garg Inox Ltd, Bahadurgarh, Haryana, Indija.

               (12)

               Pēc Venus pieprasījuma 2016. gada 26. jūlijā notika uzklausīšana pie tirdzniecības procedūru uzklausīšanas amatpersonas.

         1.5.   Pārskatīšanas izmeklēšanas periods

               (13)

               Izmeklēšana par dempinga apmēru aptvēra periodu no 2014. gada 1. oktobra līdz 2015. gada 30. septembrim (“pārskatīšanas izmeklēšanas periods”).

         2.   ATTIECĪGAIS RAŽOJUMS UN LĪDZĪGAIS RAŽOJUMS

   2.1.   Attiecīgais ražojums

               (14)

               Izmeklējamais ražojums tiek definēts kā nerūsējošā tērauda stieples:

                           —

                           ar niķeļa saturu 2,5 masas % vai vairāk, izņemot stieples ar niķeļa saturu 28 masas % vai vairāk, bet ne vairāk kā 31 masas %, un hroma saturu 20 masas % vai vairāk, bet ne vairāk kā 22 masas %,

                           —

                           ar niķeļa saturu mazāk par 2,5 masas %, izņemot stieples ar hroma saturu 13 masas % vai vairāk, bet ne vairāk kā 25 masas %, un ar alumīnija saturu 3,5 masas % vai vairāk, bet ne vairāk kā 6 masas %,

                     ar izcelsmi Indijā, patlaban klasificētas ar KN kodiem 7223 00 19 un 7223 00 99 (“attiecīgais ražojums”).

         2.2.   Līdzīgais ražojums

               (15)

               Pārskatīšanas izmeklēšanā apstiprinājās, ka 14. apsvērumā definētajām nerūsējošā tērauda stieplēm, ko ražo un pārdod iekšzemes tirgū, ir tādas pašas fizikālās, tehniskās un ķīmiskās pamatīpašības un pamatlietojumi kā attiecīgajam ražojumam, kuru eksportē uz Savienību.

               (16)

               Tāpēc Komisija nolēma, ka minētie ražojumi ir uzskatāmi par līdzīgiem ražojumiem pamatregulas 1. panta 4. punkta nozīmē.

         3.   MAINĪJUŠOS APSTĀKĻU NOTURĪBA

               (17)

               Saskaņā ar pamatregulas 11. panta 3. punktu Komisija pārbaudīja, vai pieprasījuma iesniedzēju apgalvoto apstākļu maiņu var uzskatīt par noturīgu.

      Venus

               (18)

               Tiek atgādināts, ka sākotnējā izmeklēšanā ražošanas izmaksu noteikšanai un dempinga starpības aprēķināšanai attiecībā uz Venus tika piemērots pamatregulas 18. pants. Tas izskaidrojams ar to, ka informācija par tērauda kategorijām tika uzskatīta par neuzticamu, jo nebija iespējams visos ražošanas procesa posmos precīzi izsekot atsevišķām tērauda kategorijām.

               (19)

               Pārskatīšanas pieprasījumā Venus apgalvo, ka tā grāmatvedības un krājumu pārvaldības sistēmā ir notikušas pārmaiņas. Izmeklēšanā iegūtie un pārbaudītie pierādījumi liecina, ka Venus savā krājumu pārvaldības sistēmā ir ieviesusi jaunas programmatūras vadīklas, kas ļauj uzņēmumam izsekot atsevišķām tērauda kategorijām visā ražošanas procesā. Šīs vadīklas ir likvidējušas nesakritību risku atsevišķu tērauda kategoriju līmenī. Tāpēc informāciju par izejmateriālu sadalījumu pa tērauda kategorijām var uzskatīt par uzticamu, lai noteiktu atsevišķu ražojuma veidu izmaksas un pārdošanas cenas, kas ietekmē attiecīga ražojuma ražošanas izmaksas un dempinga starpības aprēķinu. Ir maz ticams, ka šeit aprakstītais apstāklis tuvākajā nākotnē varētu mainīties tādā veidā, lai ietekmētu šos konstatējumus.

               (20)

               Pamatojoties uz minēto, Komisija secina, ka attiecībā uz Venus apstākļu maiņa ir noturīga.

      Garg

               (21)

               Sākotnējā izmeklēšanā tika konstatēts, ka Garg ievērojamu eksporta apjomu novirza ar saistīta importētāja Savienībā starpniecību. Uzņēmums apgalvo, kopš ir slēgts tā meitasuzņēmums Savienībā, saistības starp abiem subjektiem vairs nav un tas nozīmē ievērojamas izmaiņas dempinga starpības aprēķinos, jo vairs nebūtu jāaprēķina saliktās eksporta cenas saskaņā ar pamatregulas 2. panta 9. punktu.

               (22)

               Izmeklēšanā tika apstiprināts, ka meitasuzņēmums Savienībā ir slēgts. Pamatojoties uz minēto, Komisija secina, ka attiecībā uz Garg apstākļu maiņa ir ievērojama un noturīga.

         4.   DEMPINGS

   a)   Ievads

               (23)

               Kā izklāstīts tālāk, attiecībā uz Garg radušies vairāki jautājumi, kas lika Komisijai apsvērt pamatregulas 18. panta piemērošanu.

               (24)

                  Garg pārbaude uz vietas atklāja, ka starpposma pārskatīšanas izmeklēšanas periodā uzņēmumam bija jāmaksā komisijas maksa par eksporta darījumiem tā bijušajam saistītajam importētājam Savienībā, bet tas to nav norādījis atbildēs uz anketas jautājumiem.

               (25)

               Ar 2016. gada 30. maija vēstuli Komisija informēja Garg, ka 24. apsvēruma izklāstīto iemeslu dēļ attiecībā uz minētajām komisijas maksām tā ir paredzējusi saskaņā ar pamatregulas 18. pantu izmantot pieejamos faktus.

               (26)

               Uzņēmums 2016. gada 15. jūnijā sniedza piezīmes par Komisijas nodomu izmantot pieejamos faktus un atzina, ka komisijas maksas par dažiem darījumiem nav paziņotas un ka komisijas maksas apmēru noteikšanai varētu izmantot pieejamos faktus.

               (27)

               Komisija izskatīja uzņēmuma piezīmes un secināja, ka uzņēmums neapstrīd 24. apsvērumā izklāstīto pamatojumu. Tādējādi saskaņā ar pamatregulas 18. pantu Komisija, aprēķinot dempinga starpību, izmantoja labākos pieejamos faktus par komisijas maksām.

         b)   Normālā vērtība

               (28)

               Komisija saskaņā ar pamatregulas 2. panta 2. punktu vispirms pārbaudīja, vai pieprasījuma iesniedzēju kopējais iekšzemes pārdošanas apjoms ir reprezentatīvs. Iekšzemes pārdošanas apjoms ir reprezentatīvs, ja katra pieprasījuma iesniedzēja kopējais līdzīgā ražojuma iekšzemes pārdošanas apjoms neatkarīgiem pircējiem iekšzemes tirgū ir vismaz 5 % no attiecīgā pieprasījuma iesniedzēja attiecīgā ražojuma kopējā eksporta pārdošanas apjoma uz Savienību pārskatīšanas izmeklēšanas periodā. Pamatojoties uz minēto, kopējais līdzīgā ražojuma pārdošanas apjoms iekšzemes tirgū abiem pieprasījuma iesniedzējiem bija reprezentatīvs.

               (29)

               Pēc tam Komisija noteica tos ražojuma veidus, ko katrs pieprasījuma iesniedzējs pārdevis iekšzemes tirgū un kas ir identiski vai salīdzināmi ar tiem ražojuma veidiem, kurus tie pārdod eksportam uz Savienību.

               (30)

               Pēc tam Komisija saskaņā ar pamatregulas 2. panta 2. punktu pārbaudīja, vai iekšzemes pārdošanas apjoms katram pieprasījuma iesniedzējam iekšzemes tirgū attiecībā uz katru ražojuma veidu, kas ir identisks vai salīdzināms ar to ražojuma veidu, kuru tie pārdod eksportam uz Savienību, bijis reprezentatīvs. Ražojuma veida iekšzemes pārdošanas apjoms ir reprezentatīvs, ja šā ražojuma veida kopējais pārdošanas apjoms iekšzemes tirgū neatkarīgiem pircējiem pārskatīšanas izmeklēšanas periodā ir vismaz 5 % no identiska vai salīdzināma ražojuma veida kopējā apjoma, kas pārdots eksportam uz Savienību.

               (31)

               Komisija konstatēja, ka attiecībā uz Garg vairākumam ražojuma veidu pārdošanas apjoms ir reprezentatīvs. Attiecībā uz Venus reprezentatīvi bija tikai dažu ražojuma veidu pārdošanas apjomi. Attiecībā uz ražojuma veidiem, kas nebija reprezentatīvi, Komisija rīkojās, kā norādīts 36. un 37. apsvērumā.

               (32)

               Tad Komisija katram ražojuma veidam noteica rentablā pārdošanas apjoma neatkarīgiem pircējiem iekšzemes tirgū īpatsvaru pārskatīšanas izmeklēšanas periodā, lai izlemtu, vai normālās vērtības aprēķinam saskaņā ar pamatregulas 2. panta 4. punktu izmantot faktiskos iekšzemes pārdošanas apjomus.

               (33)

               Normālo vērtību nosaka, pamatojoties uz faktisko cenu iekšzemes tirgū katram ražojuma veidam neatkarīgi no tā, vai šāds pārdošanas apjoms ir rentabls, ja:

                           a)

                           tā ražojuma veida pārdošanas apjoms, ko pārdod par neto pārdošanas cenu, kura vienāda ar aprēķinātajām ražošanas izmaksām vai tās pārsniedz, – pārsniedz 80 % no šā ražojuma veida pārdošanas kopapjoma; un

                           b)

                           minētā ražojuma veida vidējā svērtā pārdošanas cena ir vienāda ar vienības ražošanas izmaksām vai pārsniedz tās.

               (34)

               Tādā gadījumā normālā vērtība ir visu konkrētā ražojuma veida iekšzemes pārdošanas cenu vidējais svērtais rādītājs pārskatīšanas izmeklēšanas periodā.

               (35)

               Normālā vērtība ir konkrētā ražojuma veida vienīgi rentablās iekšzemes pārdošanas faktiskā iekšzemes cena pārskatīšanas izmeklēšanas periodā, ja:

                           a)

                           konkrētā ražojuma veida rentablās pārdošanas apjoms nepārsniedz 80 % no šā ražojuma veida kopējā pārdošanas apjoma; vai

                           b)

                           šā ražojuma veida vidējā svērtā cena ir zemāka par vienības ražošanas izmaksām.

               (36)

               Ņemot vērā iepriekšminēto pārbaužu rezultātu, normālā vērtība katram pieprasījuma iesniedzējam tika aprēķināta kā rentablās pārdošanas vidējā svērtā vērtība, izņemot gadījumus, kad kāds līdzīgā ražojuma veids parastā tirdzniecības apritē netika pārdots vai tika pārdots nepietiekamā daudzumā vai ja kāds ražojuma veids iekšzemes tirgū netika pārdots reprezentatīvā daudzumā, tad Komisija normālo vērtību aprēķināja saskaņā ar pamatregulas 2. panta 3. un 6. punktu.

               (37)

               Normālā vērtība tika aprēķināta, pie attiecīgā pieprasījuma iesniedzēja līdzīgā ražojuma vidējām ražošanas izmaksām pārskatīšanas izmeklēšanas periodā pieskaitot:

                           a)

                           vidējos svērtos pārdošanas, vispārējos un administratīvos (“PVA”) izdevumus, kas katram pieprasījuma iesniedzējam pārskatīšanas izmeklēšanas periodā radušies, pārdodot līdzīgo ražojumu iekšzemes tirgū parastā tirdzniecības apritē; un

                           b)

                           vidējo svērto peļņu, ko katrs pieprasījuma iesniedzējs guvis pārskatīšanas izmeklēšanas periodā, pārdodot līdzīgo ražojumu iekšzemes tirgū parastā tirdzniecības apritē.

                     Vajadzības gadījumā ražošanas izmaksas tika koriģētas.

         c)   Eksporta cena

               (38)

                  Venus eksportēja uz Savienību vai nu tieši neatkarīgiem pircējiem, vai ar saistīta uzņēmuma starpniecību, kas darbojās kā importētājs.

               (39)

               Ja attiecīgais ražojums tika tieši eksportēts neatkarīgiem pircējiem Savienībā, tad eksporta cena tika noteikta saskaņā ar pamatregulas 2. panta 8. punktu, pamatojoties uz faktiski samaksātām vai maksājamām eksporta cenām.

               (40)

               Ja pārdošana eksportam uz Savienību tika veikta ar saistītā uzņēmuma starpniecību, kurš darbojās kā importētājs, tad eksporta cena tika noteikta saskaņā ar pamatregulas 2. panta 9. punktu, pamatojoties uz cenām, par kādām importētie ražojumi pārdoti pirmajam neatkarīgajam pircējam, tās pienācīgi koriģējot attiecībā uz visām izmaksām, kas radušās laikā no importēšanas līdz tālākpārdošanai, kā arī samērīgu PVA izmaksu starpību un peļņas procentu. Tika izmantotas saistītā importētāja paša PVA izmaksas un ņemot vērā to, ka šajā izmeklēšanā informācija par saistītā importētāja peļņas procentu nebija uzticama un ka nebija informācijas par peļņu no nesaistīta importētāja, tika izmantots sākotnējās izmeklēšanas peļņas procents, proti, 5 %.

               (41)

                  Garg visu pārdošanu eksportam uz Savienību veica tieši neatkarīgiem pircējiem, tāpēc Komisija saskaņā ar pamatregulas 2. panta 8. punktu eksporta cenu noteica, pamatojoties uz cenām, kas faktiski samaksātas vai maksājamas par attiecīga ražojuma pārdošanu uz Savienību.

         d)   Salīdzinājums

               (42)

               Komisija salīdzināja normālo vērtību un pieprasījuma iesniedzēju eksporta cenu, pamatojoties uz EXW cenu.

               (43)

               Saskaņā ar pamatregulas 2. panta 10. punktu gadījumos, kad to pamatoja vajadzība nodrošināt taisnīgu salīdzinājumu, Komisija normālo vērtību un/vai eksporta cenu koriģēja, ņemot vērā atšķirības, kas ietekmē cenas un cenu salīdzināmību.

               (44)

               Tika veiktas korekcijas attiecībā uz transporta saistītajām izmaksām, apstrādes, iekraušanas un papildu izmaksām, importa saistītajām izmaksām, kredīta izmaksām, bankas maksām un komisijas maksām. Attiecībā uz Garg Komisija izmantoja labākos pieejamos faktus par komisijas maksu summu eksportam uz Savienību.

         e)   Dempinga starpība

               (45)

               Attiecībā uz ražotājiem eksportētājiem Komisija saskaņā ar pamatregulas 2. panta 11. un 12. punktu salīdzināja katra līdzīgā ražojuma veida vidējo svērto normālo vērtību ar attiecīgā ražojuma atbilstošā veida vidējo svērto eksporta cenu.

               (46)

               Tādējādi Venus vidējā svērtā dempinga starpība, kas izteikta procentos no CIF cenas ar piegādi līdz Savienības robežai pirms nodokļu samaksas, ir 9,9 %, savukārt Garg – 19,2 %.

               (47)

               Ņemot vērā, ka pārskatītā dempinga starpība attiecībā uz Garg ir lielāka nekā dempinga starpība visiem pārējiem uzņēmumiem, kuri nesadarbojās sākotnējā izmeklēšanā, Komisija nolēma mainīt arī dempinga starpību visiem pārējiem uzņēmumiem, kuri nesadarbojās sākotnējā izmeklēšanā, Garg dempinga starpības apmērā, kas tagad ir pati lielākā starp visiem uzņēmumiem, kuri sadarbojās.

         5.   ANTIDEMPINGA PASĀKUMI

               (48)

                  Venus, Garg un Savienības ražošanas nozare tika informēti par būtiskajiem faktiem un apsvērumiem, uz kuru pamata tika plānots grozīt Venus un Garg piemērojamo maksājuma likmi, un tiem tika dota iespēja izteikt piezīmes.

               (49)

               Pēc informācijas izpaušanas viens ražotājs eksportētājs pauž šaubas par izmaiņām aprēķinu metodē, salīdzinot ar sākotnējo izmeklēšanu. Ražotājs eksportētājs apgalvo, ka i) Komisija dažus attiecīgā ražojuma veidus klasificējusi citādi nekā sākotnējā izmeklēšanā, ka ii) Komisija, pretēji pamatregulas 11. panta 9. punktā paredzētajam, izmantojusi citādu izmaksu sadales metodi nekā sākotnējā izmeklēšanā un ka iii) konkrētu tērauda kategoriju izslēgšana no dempinga starpības aprēķina ir nepamatota.

               (50)

               Komisija nolēma koriģēt dažu attiecīgā ražojuma un līdzīgā ražojuma veidu klasifikāciju ražojuma veidu grupās parastās tirdzniecības aprites pārbaudei un salīdzinājumam, pamatojoties uz šo ražojumu fizikālajām īpašībām. Fizikālās īpašības nepamatoja paša ražotāja eksportētāja veikto klasifikāciju. Attiecīgā ražojuma īpašību precīza klasifikācija ļauj veikt precīzu ražojuma veidu klasifikāciju. Šī “korekcija” neskar pamatregulas 11. panta 9. punktā minētās “metodes”, bet gan pareizu normālās vērtības noteikšanu uz izmeklēšanā savākto un pārbaudīto datu pamata. Tāpēc tā nav uzskatāma par metožu maiņu. Tāpēc šis apgalvojums tiek noraidīts.

               (51)

               Sākotnējā izmeklēšanā šā ražotāja eksportētāja ražošanas izmaksu galīgajai noteikšanai un dempinga starpības aprēķināšanai Komisija izmantoja pieejamos faktus. Ražotājs eksportētājs apgalvo, ka dempinga aprēķiniem būtiskie apstākļi, proti, ražošanas izmaksas, ir mainījušies un ka apstākļu maiņa ir noturīga. Tiek atgādināts, ka sākotnējā izmeklēšanā, lai noteiktu izejvielu izmaksas, Komisija izmantoja pieejamos faktus. Apstākļu maiņas būtība šajā izmeklēšanā ir tāda, ka Komisija ir nolēmusi izmantot ražotāja eksportētāja datus par izejvielu izmaksām. Tā nav metožu maiņa. Tomēr, pat ja pašreizējo aprēķina metodi saistītu ar metožu maiņu, šīs izmeklēšanas mērķis ir nonākt pie jauniem konstatējumiem, jo ir mainījušies apstākļi attiecībā uz dempinga aprēķinu būtiskajiem elementiem, proti, ražošanas izmaksām. Tas, ka tika pieņemts ražotāja eksportētāja paša apgalvojums par apstākļu maiņu, pamatotu metožu maiņu. Ražotājs eksportētājs apgalvoja, ka Komisijai būtu vajadzējis izmantot to pašu pārstrādes izmaksu sadales metodi, kura tika izmantota sākotnējā izmeklēšanā. Tomēr minētā sadales metode tika pielietota konkrētos apstākļos, kad ražošanas izmaksu noteikšanai tika izmantoti pieejamie fakti. Ņemot vērā to, ka šajā izmeklēšanā Komisija izmanto ražotāja eksportētāja paša datus, Komisija varēja izmantot pienācīgu sadales metodi, kas nebija iespējams sākotnējā izmeklēšanā, jo tad tika izmantoti pieejamie fakti. Turklāt ražotāja eksportētāja ierosinātā metode tika izveidota tikai šīs antidempinga izmeklēšanas vajadzībām, un tā neatbilst vēsturiski lietotajai grāmatvedības politikai, to nevar attiecināt uz visu uzņēmuma veikto ražošanu, un tā pienācīgi neatspoguļo attiecīgā ražojuma un līdzīga ražojuma ražošanas cenu faktorus. Ievērojot pamatregulas 2. panta 5. punktu, Komisija nolēma izmantot sadali, kuras pamatā ir ražošanas procesā izejvielu izmaksām pievienotā vērtība, proti, tas ir tādas sadales variants, kura balstās uz apgrozījumu, neitralizējot izejmateriālu izmaksu iespējamo lielo ietekmi uz katra ražojuma veida apgrozījumu.

               (52)

               Tas pats ražotājs eksportētājs apgalvo, ka Komisija nav rīkojusies pareizi, ražošanas izmaksu aprēķinā neņemdama vērā konkrētus iepirktā tērauda daudzumus. Izmantoto izejvielu veids ir kritērijs, pēc kura klasificē attiecīgo ražojumu parastās tirdzniecības aprites pārbaudei un salīdzinājumam. Lai aprēķinātu izejmateriālu izmaksas katram ražojuma veidam, ko pārdevis uzņēmums, Komisija ņēma vērā izmaksu uzskaiti, kas atbilda attiecīgā ražojuma klasifikācijai nepieciešamajām specifikācijām un ko varētu tieši saistīt ar uzņēmuma grāmatotajiem pārdošanas apjomiem, kas attiecās uz šādi klasificēto produkciju. Izejvielu grupēšana dažādos līmeņos, ko ierosināja uzņēmums, netika uzskatīta par konsekventu un pieņemamu alternatīvu. Tāpēc šis apgalvojums tiek noraidīts.

               (53)

               Otrs ražotājs eksportētājs apgalvo, ka atkārtotā antiabsorbcijas izmeklēšanā, kuras rezultātā noteikts pašlaik piemērojamais maksājums, un ievērojot pamatregulas 11. panta 9. punktu, Komisijai būtu jāizmanto tādas pašas metodes, kādas tika izmantotas atkārtotajā antiabsorbcijas izmeklēšanā. Tas jo īpaši attiecas uz i) vienotu ražošanas izmaksu aprēķinu katram attiecīgā ražojuma un līdzīgā ražojuma veidam neatkarīgi no tā, vai tas pārdots iekšzemes tirgū vai eksporta tirgos, un ii) korekciju attiecībā uz dažādu ražojuma veidu klasificēšanu grupās ar līdzīgām īpašībām parastās tirdzniecības aprites pārbaudei un salīdzinājumam, lai ņemtu vērā konkrētu ražojuma veidu un izslēgtu konkrētas uzņēmumam specifiskas ražojuma veidu grupas.

               (54)

               Maksājums pašreizējā apmērā tika noteikts sākotnējās izmeklēšanas rezultātā. Atkārtotajā antiabsorbcijas izmeklēšanā netika pārskatīta šim ražotājam eksportētājam noteiktā maksājuma likme. Tāpēc būtu jānoraida apgalvojums, ka Komisijai būtu bijis jāizmanto tādas pašas metodes, kādas tika izmantotas atkārtotajā antiabsorbcijas izmeklēšanā.

               (55)

               Sākotnējā izmeklēšanā šā ražotāja eksportētāja ražošanas izmaksas tika balstītas uz citu ražotāju eksportētāju, kas sadarbojās, ražošanas izmaksām, nenošķirot ražojumus, ko pārdod iekšzemes tirgū, no ražojumiem, kurus pārdod eksporta tirgos. Apgalvojums, ka Komisija, aprēķinādama vienotas ražošanas izmaksas katram ražojuma veidam neatkarīgi no tā, vai tas pārdots iekšzemes tirgū vai eksporta tirgos, mainījusi metodi, salīdzinot ar sākotnējo izmeklēšanu, tāpēc ir nepamatots, un tas tiek noraidīts.

               (56)

               Attiecībā uz korekcijām ražojuma veidu grupās, kuras izmantotas parastās tirdzniecības aprites pārbaudei un salīdzinājumam, Komisija nolēma precīzāk noteikt viena ražojuma veida tvērumu, pamatojoties uz tā fizikālajām īpašībām. Pārbaudes apmeklējumā ražotājs eksportētājs skaidroja, ka šis veids pārdots nišas tirgū un tā ražošanas izmaksas ir salīdzināmas ar citu tās pašas grupas ražojuma veidu ražošanas izmaksām, taču ir ievērojami augstākas. Komisija secināja, ka ir skartas cenas un cenu salīdzināmība un ka saskaņā ar pamatregulas 2. panta 10. punkta a) apakšpunktu ir pamatota korekcija attiecība uz fizikālajām īpašībām. Attiecīgā ražojuma īpašību precīza klasifikācija ļauj veikt precīzu ražojuma veidu klasifikāciju un precīzu salīdzinājumu. Tāpēc šī korekcija nav uzskatāma par metožu maiņu, un tādējādi apgalvojums tiek noraidīts.

               (57)

               Pēc informācijas izpaušanas ražotājs eksportētājs lūdza koriģēt uz augšu eksporta cenu, ņemot vērā eksporta kredītus, kas saistīti ar nodokļu atmaksas shēmu un mērķa tirgus shēmu, un koriģēt kredīta izmaksas saliktās normālās vērtības aprēķiniem. Tomēr pamatregulas 2. panta 10. punkta b) apakšpunktā paredzēts, ka, ņemot vērā importa maksājumus, pamatotā gadījumā var koriģēt normālo vērtību, nevis eksporta cenu. Attiecībā uz apgalvojumu par kredīta izmaksu korekciju saliktajā normālajā vērtībā tiek norādīts, ka šāda korekcija pamatregulas 2. panta 10. punkta g) apakšpunktā paredzēta tikai tad, ja normālo vērtību nosaka, ņemot vērā rēķinā norādīto cenu, nevis tad, ja aprēķina salikto normālo vērtību gadījumā, kad nav datu par šīm cenām. Tāpēc abi apgalvojumi tiek noraidīti.

               (58)

               Komisija pieņēma šā ražotāja eksportētāja apgalvojumus par konkrētu uzņēmumam specifisku ražojuma veidu grupu izslēgšanu un dažām pārrakstīšanās kļūdām saistībā ar korekcijas divkāršu norādīšanu, krājumu korekciju un ražošanas izmaksu sadales atslēgu. Šo apgalvojumu pieņemšanas dēļ tiek samazināta šā ražotāja eksportētāja dempinga starpība.

               (59)

               Pēc informācijas izpaušanas Eurofer apgalvo, ka lietas nekonfidenciālajā versijā ir pieejams pārāk maz informācijas, lai varētu sniegt jēgpilnas piezīmes par izmeklēšanu, tomēr tas atbalstīja Komisijas secinājumus.

               (60)

               Saskaņā ar pamatregulas 19. panta 1. punktu ar informāciju, kas pēc sava rakstura ir konfidenciāla vai ko personas, uz kurām attiecas izmeklēšana, sniedz konfidenciāli, iestādes apietas kā ar konfidenciālu. Ražotāji eksportētāji ir snieguši konfidenciālās informācijas nekonfidenciālus kopsavilkumus, kas ļauj pienācīgi saprast konfidenciāli iesniegtās informācijas būtību, tāpēc Komisija apgalvojumu noraida.

               (61)

               Attiecīgajām personām tika izpausta pārskatītā dempinga starpība un maksājuma likme. Pēc galīgi sniegtās informācijas papildināšanas abi ražotāji eksportētāji atkārto savas iepriekšējās piezīmes.

               (62)

               Pēc pārskatīšanas izmeklēšanas pārskatītā antidempinga maksājuma likmes, kas būtu piemērojamas attiecīgā ražojuma importam, ko ražojusi Venus, ir 6,9 % (t. i., dempinga starpība 9,9 % mīnus 3 % kompensācijas maksājums).

               (63)

               Pārskatītā antidempinga maksājuma likmes, kas būtu piemērojamas attiecīgā ražojuma importam, ko ražojis Garg, ir 10,3 % (t. i., dempinga starpība 13,7 % mīnus 3,4 % kompensācijas maksājums).

               (64)

               Tā kā pēc galīgi sniegtās informācijas pārskatītā dempinga starpība attiecībā uz Garg vairs nav lielāka par dempinga starpību visiem citiem uzņēmumiem, kuri nesadarbojās sākotnējā izmeklēšanā, tad dempinga starpību un maksājuma likmi visiem citiem uzņēmumiem, kuri nesadarbojās sākotnējā izmeklēšanā, nevajadzētu mainīt, kā paredzēts iepriekš 47. apsvērumā.

               (65)

               Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (ES) 2016/1036 15. panta 1. punktu,

         IR PIEŅĒMUSI ŠO REGULU.
   1. pants
   Tabulu 1. panta 2. punktā Īstenošanas regulā (ES) Nr. 1106/2013, kas grozīta ar Īstenošanas regulu (ES) 2015/1483, aizstāj ar šādu tabulu:

               Uzņēmums

               Maksājums (%)

                  Taric papildu kods

                  Garg Inox, Bahadurgarh, Haryana un Pune, Maharashtra

               10,3

               B931

                  KEI Industries Ltd, New Delhi

               7,7

               B925

                  Macro Bars and Wires, Mumbai, Maharashtra

               0,0

               B932

                  Nevatia Steel & Alloys, Mumbai, Maharashtra

               0,7

               B933

                  Raajratna Metal Industries, Ahmedabad, Gujarat

               12,5

               B775

                  Venus Wire Industries Pvt. Ltd, Mumbai, Maharashtra

               6,9

               B776

                  Precision Metals, Mumbai, Maharashtra

               6,9

               B777

                  Hindustan Inox Ltd, Mumbai, Maharashtra

               6,9

               B778

                  Sieves Manufacturer India Pvt. Ltd, Mumbai, Maharashtra

               6,9

               B779

                  Viraj Profiles Limited, Palghar, Maharashtra un Mumbai, Maharashtra

               6,8

               B780

               Pielikumā uzskaitītie uzņēmumi

               8,4

               Skatīt pielikumu

               Visi pārējie uzņēmumi, izņemot sākotnējās izmeklēšanas izlasē iekļautos uzņēmumus un izlasē neiekļautos uzņēmumus, kas sadarbojās

               16,2

               B999

         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 8. februārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 176, 30.6.2016., 21. lpp.

      (2)  Padomes 2013. gada 2. septembra Īstenošanas regula (ES) Nr. 861/2013, ar kuru nosaka galīgo kompensācijas maksājumu un galīgi iekasē pagaidu maksājumu, kas noteikts konkrētu Indijas izcelsmes nerūsējošā tērauda stiepļu importam (OV L 240, 7.9.2013., 1. lpp.).

      (3)  Padomes 2013. gada 5. novembra Īstenošanas regula (ES) Nr. 1106/2013, ar kuru nosaka galīgo antidempinga maksājumu un galīgi iekasē pagaidu maksājumu, kas noteikts konkrētu Indijas izcelsmes nerūsējošā tērauda stiepļu importam (OV L 298, 8.11.2013., 1. lpp.).

      (4)  Komisijas 2015. gada 1. septembra Īstenošanas regula (ES) 2015/1483, ar ko groza Komisijas Īstenošanas regulu (ES) Nr. 1106/2013, ar kuru nosaka galīgo antidempinga maksājumu un galīgi iekasē pagaidu maksājumu, kas noteikts konkrētu Indijas izcelsmes nerūsējošā tērauda stiepļu importam, pēc atkārtotas absorbcijas izmeklēšanas, kas veikta saskaņā ar 12. pantu Padomes Regulā (EK) Nr. 1225/2009 (OV L 228, 2.9.2015., 1. lpp.).

      (5)  Padomes 2009. gada 30. novembra Regula (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (OV L 343, 22.12.2009., 51. lpp.). Minētā regula tika aizstāta ar pamatregulu.

      (6)  OV C 411, 11.12.2015., 4. lpp.

      PIELIKUMS

         Izlasē neiekļautie Indijas ražotāji eksportētāji, kuri sadarbojās

                  Uzņēmuma nosaukums

                  Pilsēta

                     Taric papildu kods

                     Amar Precision Wire Products Pvt. Ltd

                     Satara, Maharashtra

                  B121

                     Bekaert Mukand Wire Industries

                     Lonand, Tal. Khandala, Satara District, Maharastra

                  C189

                     Bhansali Bright Bars Pvt. Ltd

                     Mumbai, Maharashtra

                  C190

                     Bhansali Stainless Wire

                     Mumbai, Maharashtra

                  C191

                     Chandan Steel

                     Mumbai, Maharashtra

                  C192

                     Drawmet Wires

                     Bhiwadi, Rajastan

                  C193

                     Jyoti Steel Industries Ltd

                     Mumbai, Maharashtra

                  C194

                     Mukand Ltd

                     Thane

                  C195

                     Panchmahal Steel Ltd

                     Dist. Panchmahals, Gujarat

                  C196

                     Superon Schweisstechnik India Ltd

                     Gurgaon, Haryana

                  B997